અત્રે ઉલ્લેખનીય છે કે બિહાર વિધાનસભાની ચૂંટણીની જાહેરાત પહેલાં વડા પ્રધાન નરેન્દ્ર મોદી અને મુખ્યપ્રધાન નીતીશકુમાર વચ્ચે રાજકીય યુદ્ધ શરૂ થઈ ગયું છે. બિહારનો ચૂંટણી જંગ જીતવા નીતીશકુમારે એક નવા રાજકીય સાથી તરીકે અરવિંદ કેજરીવાલનો ટેકો મેળવ્યો છે. જદ(યુ)ના નેતા કે.સી. ત્યાગીએ જણાવ્યું છે કે કેજરીવાલ અને તેમનો પક્ષ નીતીશકુમારના સમર્થનમાં છે અને માટે બિહારમાં કેજરીવાલ ચૂંટણીસભાઓને સંબોધશે.